დემონი

დემონეფი — ღორონთიერი რინუეფიშ გარკვიული ბუნა, შურეფი, ნამუეფსჷთ ღორონთეფშე ხვალე თი გინორთი უღჷნა, ნამჷ-და თინეფს მუჭოთ ღორონთეფს, ადამიერიშ მეჯინა ვა უღჷდეს. ჯვეშო ადამიერეფი ირნერი ორთაშობურ მოლინას, ნამუშ ენწყუმათ მუნეფს ვეშულებდესჷნ, დემონეფს მიოჭარანდეს. ჰომეროსიშ მეჯინათ, ირნერი ეუნწყუმუ, უგუგებუ დო მერეთი მოლინა „დემონური“ რე. დემონეფით რე გოფშა ედომუშამი ოქიანუ დო ადამიერეფიშ რინა. გარკვიული, გიშაკერზაფილი ხურგი დემონეფს, ღორონთეფს დო გერგეზეფს შქას ვა რდჷ. შხირას დემონეფი გარკვიული ხანიშ უკული მინშა ღორონთეფო გჷნმირთუდეს დო მინოთ, ღორონთეფით მინშა გერგეზეფო დო დემონეფო გჷნმირთუდეს. 

ჰომეროსიშ მეჯინათ, დემონეფი უმოსო ნტერულო მეურენა ადამიერეფს. შხირას თინეფი ადამიერს  გონებას მეთმუდინუანა, მინშა აჸვერენა დო შხვა. მოგვიანაფათ გიშმართჷნდეს, ჯგირი დო უბადო დემონეფს. ბერძენი იდეალისტი ფილოსოფოსეფიშ მონძღვარუაშ მეჯინათ, ირი ადამიერს ბადებაშე ღურაშახ დორხველი დემონი ჸუნს, ნამუთ თიშ ირნერ რინას დუდენს. უკული ბერძენეფს დემონეფი უჯოხოდეს მუდგაინ ჟიორთაშობურ ნძალეფშა, ნამუეფიშ კულტი ვა რდჷ. რომს დემონეფი გენიუსწკჷმა გამანგეს. ოლიმპიური რელიგიაშ გჷთორაგვაფაშ უკული ანდა კათას დემონეფიშ გეშა წჷმორინეფქ ქუდასქიდჷ. ქირსიანულ რელიგიაქ დემონეფი უბადო რინუთ მირჩქინჷ.

 თაშნეშე ქოძირით 
 დემონოლოგია
 ვეიერიშ დემონეფიშ იერარქია
 გოქანჩილუა
 შედიმი
 ონი
 იაოგუაი

*
*
კატეგორია:მისტიკა